L'article 117.3 de la Llei 1/2003, de 19 de febrer, d'universitats de Catalunya, estableix que correspon al Govern de la Generalitat aprovar els preus dels ensenyaments conduents a l'obtenció dels títols universitaris oficials i la resta de drets legalment establerts.
L'article 81 de la Llei orgànica 6/2001, de 21 de desembre, d'universitats, en la redacció donada pel Reial decret llei 14/2012, de 20 d'abril, de mesures urgents de racionalització de la despesa pública en l'àmbit educatiu, estableix que els preus per als estudis que condueixen a l'obtenció d'un títol universitari oficial els fixa la comunitat autònoma dins els límits que estableixi la Conferència General de Política Universitària.
Aquests estaran relacionats amb els costos de prestació del servei, amb el propòsit d'aproximar gradualment els preus als costos que comporta la prestació del servei acadèmic (entre el 15% i el 25% en el cas de primera matrícula en ensenyaments de grau i de màster que habiliten per a l'exercici d'activitat professionals regulades; entre el 40 i el 50% en els ensenyaments de màsters no compresos en el punt anterior.
Per altra banda, cal millorar l'eficiència en l'ús dels recursos públics per contribuir a l'assoliment de l'estabilitat pressupostària i a una major corresponsabilitat de les persones beneficiàries dels serveis educatius en una etapa educativa post-obligatòria.
Per a aquest curs 2014-2015, per tal de facilitar les condicions d'accés als estudis i tenint en compte que no hi ha augment de l'aportació pública, no s'aplicarà l'actualització dels preus amb l'Índex de preus al consum (IPC) per a les primeres matrícules dels graus i cicles.
Amb la finalitat que aquesta major corresponsabilitat sigui compatible amb el principi d'equitat, el Govern ha previst un sistema de beques (beques Equitat i Excel·lència) amb una part dels ingressos que rebin les universitats públiques i la Universitat Oberta de Catalunya en concepte de preus dels servei acadèmics, de manera que cap persona amb mèrits suficients quedi exclosa dels estudis per raons econòmiques.
Aquest Decret fixa els preus dels crèdits de tots els estudis universitaris oficials que s'imparteixen a les universitats públiques de Catalunya i a la Universitat Oberta de Catalunya (UOC), així com els dels altres serveis acadèmics.
Així mateix, pel que fa als centres adscrits a aquestes universitats, es determina el que ha de pagar l'estudiant a la universitat en concepte de tutela acadèmica.
Respecte als preus també s'estableixen recàrrecs i exempcions.
Els primers pretenen garantir que els recursos públics, sempre limitats, vagin destinats de forma prioritària a donar les màximes oportunitats d'estudi als estudiants que cursen per primera vegada una carrera en una universitat pública i als que tenen un millor rendiment acadèmic.
Pel que fa a les exempcions, pretenen facilitar els estudis universitaris a persones de determinats col·lectius que reuneixen condicions subjectives específiques.
Per això, a proposta del conseller d'Economia i Coneixement, i d'acord amb el Govern,
1.1 Aquest Decret té per objectiu fixar els preus dels serveis acadèmics i complementaris dels ensenyaments que condueixen a l'obtenció de títols oficials que imparteixen els centres universitaris propis de les universitats públiques de Catalunya i la Universitat Oberta de Catalunya en el curs 2014-2015 que consten en els annexos d'aquest Decret.
1.2 L'Institut Nacional d'Educació Física de Catalunya (INEFC) i l'Institut de Seguretat Pública de Catalunya apliquen els imports que estableix aquest Decret en concepte de preus per a la prestació de serveis acadèmics universitaris.
1.3 Els consells socials de les universitats públiques de Catalunya fixen els preus pels conceptes següents:
a) La prestació dels ensenyaments propis de les universitats, dels cursos d'especialització i la inscripció d'estudiants que cursin determinades matèries amb autorització de la universitat.
b) La contraprestació per serveis específics i de suport a l'aprenentatge per als estudiants dels centres universitaris, i la contraprestació pels materials didàctics específics en els sistemes metodològics que impliquen semipresència en els estudis.
c) El cost d'enviament a l'estranger dels títols universitaris als estudiants que sol·licitin aquest enviament.
1.4 En el cas de la Universitat Oberta de Catalunya, els preus pels conceptes esmentats a l'apartat anterior els fixa el Patronat de la Fundació per a la Universitat Oberta de Catalunya, que també fixa igualment els preus a satisfer per a l'obtenció de títols oficials en els campus externs al seu àmbit principal i que no estan vinculats al contracte programa signat entre el departament competent en matèria d'universitats i aquesta universitat.
En el cas d'estudis universitaris conjunts entre la Universitat Oberta de Catalunya i les universitats públiques l'estudiant haurà d'abonar addicionalment al preu de la matrícula, el preu dels serveis específics fixats per la Universitat Oberta de Catalunya d'acord amb aquest article i segons contempli cada conveni interuniversitari.
1.5 Els consells socials de les universitats públiques i el Patronat de la Fundació per a la Universitat Oberta de Catalunya poden establir el preu dels crèdits en qualsevol nivell d'estudis per als estudiants estrangers no residents, que no siguin nacionals d'estats membres de la Unió Europea, sense que el preu corresponent pugui excedir quatre vegades els preus fixats per aquest Decret per a l'ensenyament de què es tracti i fins el 100% del seu cost, sens perjudici del que prevegin els acords i els convenis o tractats internacionals en aquesta matèria i la resta de la normativa vigent.
2.1 Els centres adscrits aplicaran els preus que estableixin els seus òrgans de Govern.
2.2 Els i les estudiants dels centres adscrits la titularitat dels quals correspon a la Generalitat de Catalunya i als seus ens autònoms o als consorcis en els quals aquesta participa abonen a les universitats, directament o a través del centre, en concepte de tutela acadèmica, el 7% dels preus establerts als apartats 1, 2, 3 i 4 de l'annex 1, segons correspongui.
2.3 Els i les estudiants dels centres adscrits la titularitat dels quals no correspon als ens esmentats a l'apartat anterior abonen a la universitat, directament o a través del centre, en concepte de tutela acadèmica, el 16% dels preus establerts als apartats 1, 2, 3 i 4 de l'annex 1, segons correspongui.
2.4 Per tal de determinar l'import al qual aplicar els percentatges anteriors, a l'annex 3 figura el coeficient d'estructura docent dels estudis dels graus i la llista dels màsters universitaris oficial que habiliten per a l'exercici d'activitats professionals regulades.
Atesa la seva formulació jurídica i les seves particularitats metodològiques, la Universitat Oberta de Catalunya determina la contraprestació pels recursos per a l'aprenentatge, d'acord amb la seva normativa acadèmica.
Beques de l'Administració de la Generalitat
La Generalitat de Catalunya, i les universitats públiques i la Universitat Oberta de Catalunya, amb un import inicial del 25% dels ingressos recaptats addicionalment per aquestes respecte dels preus del curs inicial 2011-2012, aplicats als graus i als estudis de primer i/o segon cicle, i per tal de garantir el principi d'equitat, realitzaran, mitjançant l'Agència de Gestió d'Ajuts Universitaris i de Recerca (AGAUR), les convocatòries de beques Equitat i de beques Excel·lència.
Les beques Equitat aniran adreçades als i a les estudiants d'aquestes universitats, de manera que, en base al nivell de renda familiar, l'aportació de l'estudiant resulti minorada en el percentatge que estableixi la convocatòria.
5.1 Les universitats han d'exigir, com a condició prèvia de matrícula o d'expedició de títols o certificats, el pagament de les quantitats pendents per matrícules en qualsevol estudi o curs acadèmic i universitat o centre al qual li sigui aplicable aquest Decret, i els interessos de demora corresponents, si s'escau.
5.2 Les universitats han de fer constar en el resguard de matrícula el percentatge de la despesa per crèdit que suposa el preu abonat per l'estudiant, en relació amb la mitjana del cost per crèdit del conjunt del sistema universitari.
5.3 El fet de no pagar la matrícula o algun dels seus fraccionaments en els terminis que estableixi la universitat, pot donar lloc a la suspensió temporal dels drets de l'estudiant i, si s'escau, a l'anul·lació de la matrícula i dels efectes que aquesta hagi produït sense dret a cap reintegrament.
5.4 Sens perjudici dels fraccionaments addicionals del pagament que pugui establir cadascuna de les universitats, aquestes han de possibilitar que el pagament de la matrícula anual es pugui fer, com a mínim, en dues fases de la manera següent:
- Fins el 60% a compte del preu del crèdit establert en aquest Decret, en el moment de formalitzar la matrícula.
- L'últim termini, que no podrà ser inferior al 30%, un cop resolta la convocatòria de beques Equitat per part de l'AGAUR, en els terminis que la universitat estableixi.
Si del procediment anterior es derivés un excés en favor de l'estudiant, la universitat li retornarà aquest d'acord amb la normativa vigent.
En qualsevol cas, el fraccionament no podrà ser inferior a l'establert per al curs 2013-2014.
5.5 Les universitats hauran de retornar l'import dels crèdits matriculats a aquells estudiants que hagin estat assignats en un ensenyament d'una universitat pública com a conseqüència d'una reassignació de places dins del procés de la preinscripció, sempre i quan presentin la sol·licitud d'anul·lació de matrícula abans del 24 d'octubre de 2014.
Això no serà d'aplicació en els supòsits següents:
a) Quan hi hagi un canvi de preferències per part de l'estudiant.
b) Si l'estudiant torna a fer una nova preinscripció en convocatòries posteriors.
Convalidació, adaptació i reconeixement de crèdits
6.1 Els i les estudiants que hagin obtingut la convalidació, l'adaptació o el reconeixement de crèdits per raó d'estudis o activitats realitzades en qualsevol centre universitari abonen a la universitat el 15% dels preus que estableixen els apartats 1, 2, 3, 4 i 5 de l'annex 1.
Els i les estudiants estaran exempts d'abonar a la universitat el percentatge assenyalat en supòsits especials relacionats amb la planificació de les trajectòries curriculars dels estudis que la universitat ofereix als estudiants.
Aquests supòsits seran determinats per la universitat amb l'autorització del Consell Social.
6.2 La matrícula dels crèdits necessaris que fixi la universitat per adaptar els plans d'estudis anteriorment vigents als nous plans d'estudi és gratuïta.
6.3 En el cas que l'estudiant es matriculi de crèdits sense docència per raó de l'extinció del pla d'estudis, haurà abonar l'import íntegre sempre que la universitat ofereixi un sistema de tutories o de docència alternativa.
En el cas que la universitat no ofereixi tutories o docència alternativa s'abona a la universitat el 15% del preu.
Segones i successives matrícules
7.1 Quan un/a estudiant es matricula en qualsevol universitat per segon cop d'un mateix crèdit d'un estudi de grau, o d'un estudi no adaptat a l'Espai Europeu d'Educació Superior de primer i/o segon cicle, l'import d'aquest crèdit serà el resultant d'aplicar un coeficient de 1,2 al preu del crèdit sobre el qual es va aplicar el coeficient el curs anterior actualitzat per l'Índex de preus al consum de Catalunya interanual del mes d'abril de 2014.
La tercera vegada que es matricula del mateix crèdit, l'import d'aquest serà el resultant d'aplicar un coeficient de 2,6 al preu del crèdit actualitzat per l'esmentat índex.
A partir de la quarta vegada, inclosa aquesta, que es matricula del mateix crèdit l'import d'aquest serà el resultant d'aplicar un coeficient 3,6 al preu del crèdit actualitzat per l'esmentat índex.
7.2 Quan un/a estudiant es matricula en qualsevol universitat per segon cop d'un mateix crèdit d'un estudi de màster que l'habiliti per a l'exercici d'activitats professionals regulades, l'import d'aquest crèdit serà el resultant d'aplicar un coeficient de 1,2 al preu del crèdit.
La tercera vegada que es matricula del mateix crèdit, l'import d'aquest serà el resultant d'aplicar un coeficient de 2,6 al preu del crèdit.
A partir de la quarta vegada, inclosa aquesta, que es matricula del mateix crèdit l'import d'aquest serà el resultant d'aplicar un coeficient 3,6 al preu del crèdit.
7.3 Quan un/a estudiant es matricula per segon cop d'un mateix crèdit d'un màster que no l'habiliti per a l'exercici d'activitats professionals regulades, l'import d'aquest crèdit serà el resultant d'aplicar un coeficient d'1,625 al preu del crèdit.
La tercera vegada que es matricula del mateix crèdit l'import d'aquest serà el resultant d'aplicar un coeficient d'1,750 al preu del crèdit.
A partir de la quarta vegada, inclosa aquesta, que es matricula del mateix crèdit, l'import d'aquest serà el resultant d'aplicar un coeficient d'1,875 al preu del crèdit.
Segons i successius ensenyaments universitaris
8.1 S'aplica un coeficient d'1,4 als preus per crèdit que s'estableixen en aquest Decret als i les estudiants que tinguin un o més títols universitaris oficials o les condicions per obtenir-ho, llevat que es tracti dels primers estudis de màster o de doctorat.
8.2 S'eximeixen del recàrrec previst a l'apartat anterior els i les estudiants que estiguin inclosos en algun dels supòsits següents:
a) Estudiants que hagin superat els estudis d'un únic primer cicle i vulguin prosseguir els seus estudis en un segon cicle no adaptats a l'Espai Europeu d'Educació Superior.
b) Estudiants que havent iniciat uns estudis amb doble titulació hagin obtingut el títol d'una de les titulacions i s'hagin de matricular d'algun crèdit de l'altra titulació.
c) Estudiants que hagin obtingut els seus títols universitaris oficials previs en centres no coberts pel sistema públic de finançament.
Abast de les exempcions i bonificacions
9.1 Als preus dels serveis acadèmics que es regulen al present decret els són d'aplicació les exempcions i bonificacions que estableix la normativa estatal.
Les condicions que donen dret a les exempcions en els preus s'han de complir a la data d'inici de la prestació de l'activitat acadèmica.
9.2 En cap cas no es poden aplicar als i a les estudiants exempcions o bonificacions al pagament dels preus que es fixen en aquest Decret, tret de les que s'hi recullen expressament, així com qualsevol altra que pugui establir la normativa vigent.
Beques generals de l'Administració de l'Estat
10.1 Poden formalitzar la matrícula sense abonar els preus establerts per aquest Decret els i les estudiants de grau, i de primer i/o segon cicle i de màster que vulguin sol·licitar una beca o ajut a l'estudi pel curs 2014-2015 convocada pel Ministeri d'Educació, Cultura i Esport, i compleixin previsiblement els requisits d'aquella convocatòria.
A aquests efectes, l'AGAUR emetrà una acreditació de caràcter econòmic que els i les estudiants hauran de presentar en el moment de formalitzar la matrícula.
En tot cas, l'exempció total del pagament de l'import de la matrícula resta condicionat a l'obtenció efectiva de la beca.
No hauran de presentar aquesta acreditació els estudiants que ja disposen de la credencial de becari del curs 2013-2014.
10.2 En qualsevol cas, si posteriorment els i les estudiants no obtenen la condició de becari amb dret a l'exempció del preu dels serveis acadèmics estaran obligats a abonar-ne el preu corresponent, en els terminis indicats per la universitat.
11.1 Els i les estudiants membres de famílies nombroses de categoria especial a l'inici del curs acadèmic tenen dret a l'exempció total dels preus fixats per aquest Decret.
Els i les estudiants membres de famílies nombroses de categoria general a l'inici del curs acadèmic tenen dret a l'exempció del 50 per cent dels preus fixats per aquest Decret.
11.2 Aquesta condició s'acredita mitjançant la presentació del títol de família nombrosa.
Matrícules d'honor i premi extraordinari
12.1 Els i les estudiants que obtinguin crèdits amb matrícules d'honor en el curs acadèmic immediatament anterior es poden acollir a l'exempció en l'import de la matrícula d'un nombre de crèdits equivalent al que hagin obtingut amb aquesta qualificació acadèmica.
12.2 Els i les estudiants amb matrícula d'honor o amb premi extraordinari en el batxillerat, tenen dret a l'exempció total dels preus de tots els crèdits dels que es matriculin per primera vegada durant el primer curs del primer any dels seus estudis universitaris.
L'exercici d'aquest dret no resta subjecte a termini.
13.1 Els i les estudiants amb un grau de discapacitat igual o superior al 33% documentalment justificada tenen dret a l'exempció total dels preus fixats per aquest Decret.
13.2 Aquesta condició s'acredita mitjançant la presentació de qualsevol dels documents previstos per la normativa vigent.
14.1 Les persones que hagin estat víctimes d'actes terroristes, així com el seu/la seva cònjuge i els seus fills o filles tenen dret a l'exempció total dels preus fixats per aquest Decret.
14.2 Aquesta condició s'acredita mitjançant la presentació de la resolució administrativa corresponent.
En el cas del/de la cònjuge i els fills o filles, s'ha d'adjuntar també el llibre de família.
Víctimes de violència de gènere
15.1 Les víctimes de violència de gènere, així com els seus fills i filles que en depenen, tenen dret a l'exempció total dels preus fixats per aquest Decret.
Aquesta condició s'acredita mitjançant la presentació de qualsevol dels documents previstos per la normativa vigent, així com del llibre de família en el cas dels fills o filles que en depenen.
Els imports corresponents a les exempcions dels preus del curs 2014-2015 que contempla el present Decret seran compensats a les respectives universitats, d'acord amb el que disposa la disposició addicional dinovena de la Llei orgànica 4/2007, de 12 d'abril, de modificació de la Llei orgànica 6/2001, de 21 de desembre, d'universitats.
Per a fer front al pagament dels preus per la prestació de serveis acadèmics universitaris que fixa aquest Decret, els i les estudiants poden acollir-se a les fórmules de finançament que ofereix l'Agencia de Gestió d'Ajuts Universitaris i de Recerca.
D'acord amb els convenis signats entre l'Agència de Gestió d'Ajuts Universitaris i de Recerca i les universitats públiques catalanes, l'incompliment per part dels i les estudiants dels pagaments derivats d'aquests crèdits produeix els efectes previstos a l'article 5.3 d'aquest Decret.
Aquest Decret entra en vigor l'endemà de la publicació al DOGC.
Conseller d'Economia i Coneixement
Per encàrrec de despatx (Decret 90/2014, d'11 de juny.
Preus per serveis acadèmics de caràcter docent
-1 Preus per la prestació d'ensenyaments conduents a l'obtenció de títols oficials de grau (adaptats a l'Espai Europeu d'Educació Superior) de les universitats públiques de Catalunya
Els preus dels crèdits corresponents als estudis oficials de grau, es distribuiran en tres nivells de coeficient d'estructura docent segons el que s'especifica en l'annex 2.
Els imports d'aquests crèdits són els següents:
1.1.1 Estudis amb coeficient d'estructura docent A
1.1.2 Estudis amb coeficient d'estructura docent B
1.1.3 Estudis amb coeficient d'estructura docent C
-2 Preus per la prestació dels ensenyaments no adaptats a l'Espai Europeu d'Educació Superior que condueixen a l'obtenció dels títols universitaris oficials de primer cicle, de primer i segon cicle, i només de segon cicle
2.1 Estudis amb grau d'experimentalitat 1
Llicenciatures: antropologia social i cultural, ciències del treball, ciències polítiques i de l'administració, dret, filologies (alemanya, anglesa, àrab, catalana, clàssica, eslava, francesa, gallega, hebrea, hispànica, italiana, portuguesa i romànica), filosofia, història, història de l'art, història i ciències de la música, humanitats, lingüística, sociologia, teoria de la literatura i literatura comparada.
Diplomatures: gestió i administració pública, relacions laborals i treball social.
2.2 Estudis amb grau d'experimentalitat 2
Llicenciatures: administració i direcció d'empreses, ciències actuarials i financeres, criminologia, documentació, economia, geografia, investigació i tècniques de mercat, pedagogia, periodisme, psicologia, psicopedagogia, publicitat i relacions públiques i traducció i interpretació (alemany, anglès i francès).
Diplomatures: biblioteconomia i documentació, ciències empresarials, educació social.
Mestre/a: especialitat en educació especial, educació física, educació infantil, educació musical, educació primària i en llengua estrangera.
2.3 Estudis amb grau d'experimentalitat 3.
Llicenciatures: belles arts, ciències ambientals, ciències de l'activitat física i de l'esport, ciències i tècniques estadístiques, comunicació audiovisual, estudis d'Àsia Oriental, física i matemàtiques.
Diplomatures: estadística, màquines navals, navegació marítima i turisme.
Enginyeries: enginyeria en informàtica i enginyeria en organització industrial.
Enginyeries tècniques: enginyeria tècnica aeronàutica, especialitat en aeronavegació.
Enginyeria tècnica agrícola, especialitat en explotacions agropecuàries, hortofructicultura i jardineria, indústries agràries i alimentàries, mecanització i construccions rurals.
Enginyeria tècnica de forestal, especialitat en: explotacions forestals i indústries forestals.
Enginyeria tècnica industrial, especialitat en: electricitat, electrònica industrial, mecànica, química industrial i tèxtil.
Enginyeria tècnica en informàtica de gestió, enginyeria tècnica en informàtica de sistemes, enginyeria tècnica de mines, especialitat en explotació de mines.
Enginyeria tècnica d'obres públiques, especialitat en construccions civils, hidrologia, transports i serveis urbans.
Enginyeria tècnica en disseny industrial.
Enginyeria tècnica de telecomunicació, especialitat en so i imatge.
Enginyeria tècnica en topografia.
Enginyeria tècnica de telecomunicació, especialitat en: sistemes electrònics, sistemes de telecomunicació, telemàtica.
Enginyeria tècnica naval, especialitat en propulsió i serveis del vaixell.
2.4 Estudis amb grau d'experimentalitat 4
Llicenciatures: biologia, biotecnologia, bioquímica, ciència i tecnologia dels aliments, enologia, farmàcia, geologia, màquines navals, medicina, nàutica i transport marítim, odontologia, química i veterinària.
Enginyeries: enginyeria agronòmica, enginyeria aeronàutica, enginyeria en automàtica i electrònica industrial, enginyeria de camins, canals i ports, enginyeria en electrònica, enginyeria de forests, enginyer geòleg, enginyeria industrial, enginyeria química, enginyeria de materials, enginyeria de telecomunicació i enginyeria de mines.
Diplomatures: fisioteràpia, infermeria, logopèdia, nutrició humana i dietètica, òptica i optometria, podologia i teràpia ocupacional.
2.5 Els consells socials de les universitats públiques podran determinar el coeficient d'estructura docent a la que pertanyen els crèdits dels estudis conduents a una doble titulació de graus amb coeficients d'estructura docent diferent.
-3 Preus per a la prestació d'ensenyaments conduents a l'obtenció de títols de màsters universitaris oficials i doctorats adaptats a l'Espai Europeu d'Educació Superior de les universitats públiques
3.1 Màsters universitaris oficials: Els imports del crèdit d'aquests estudis seran els següents:
a) Màsters que habilitin per a l'exercici d'activitats professionals regulades, màsters que disposin de recomanacions acordades pel Ministeri d'Educació, Cultura i Esport per a l'elaboració de les memòries de sol·licitud dels títol oficials i màsters que donin accés als títols professionals de la marina mercant, inclosos en l'annex 4: el preu per crèdit és de 41,17 euros.
b) Màsters que no habiliten per a l'exercici d'activitats professionals regulades: el preu per crèdit és de 65,87 euros.
3.2 En el cas dels màsters de l'apartat b) del punt anterior els Consells Socials podran establir una bonificació de fins el 30% sobre el preu del crèdit establert, conforme els criteris que estableixin aquests Consells Socials.
També podran establir una bonificació específica per als Màsters Erasmus Mundus.
3.3.Màsters universitaris oficials de l'Institut Nacional d'Educació Física de Catalunya (INEFC):
Màster universitari en Dret de l'Esport - Edició Iberoamericana: 37,81 euros/crèdit.
Màster RETAN - Edició Iberoamericana: 37,81 euros/crèdit.
3.4 Doctorat: els cursos, seminaris o altres activitats de formació investigadora que, si escau, puguin organitzar les universitats en els estudis oficials de doctorat, sempre que estiguin estructurats en crèdits, es fixen de la mateixa manera i amb els mateixos imports que preveu l'apartat 3.1 d'aquest annex 1.
3.5 Els i les aspirants que, si escau, siguin admesos a un programa de doctorat adaptat a l'Espai Europeu d'Educació Superior conforme el Reial decret 56/2005, de 21 de gener, pel qual es regulen els estudis universitaris oficials de postgrau, el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials i el Reial decret 99/2011, de 28 de gener, pel qual es regulen els ensenyaments oficials de doctorat, abonaran, en funció de les circumstàncies acadèmiques:
a) per la direcció, tutela i avaluació continuada de la tesi doctoral, un preu de 401,12 euros.
b) per la lectura i defensa de la tesi doctoral, un preu de 156,87 euros, que s'abonaran en el curs en què tingui lloc aquesta.
Respecte als doctorands que van iniciar un programa de doctorat d'acord amb la normativa anterior a l'adaptació d'aquests estudis a l'Espai Europeu d'Educació Superior, i que amb posterioritat s'han incorporat a un doctorat adaptat a la nova normativa, se'ls aplicarà el preu establert per als programes de doctorat no adaptats.
-4 Preus per la prestació d'ensenyaments de programes de doctorat no adaptats a l'Espai Europeu d'Educació Superior, anteriors al Reial decret 56/2005, de 21 de gener, pel qual es regulen els estudis universitaris oficials de postgrau i el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.
4.1 Crèdits docents: distribuïts en deu nivells d'experimentalitat, en funció del tipus de programa de doctorat que determinin els consells socials de les universitats, 56,61 euros (nivell d'experimentalitat 1), incrementat en 11,15 euros per nivell, fins a 156,93 euros.
4.2 Crèdits d'investigació: distribuïts en deu nivells d'experimentalitat, en funció del programa de doctorat, que determinin els consells socials de les universitats, 77,85 euros (nivell d'experimentalitat 1), incrementat en 11,27 euros per nivell, fins a 179,20 euros.
4.3 Preus per als i les estudiants de doctorat que han superat el total de crèdits del programa de doctorat i encara no han defensat la seva tesi doctoral: 122,13 euros.
4.4 Preus de l'examen de suficiència investigadora i de l'examen de tesi doctoral: 156,87 euros.
-5 Preus per la prestació de serveis acadèmics universitaris dels ensenyaments que condueixen a l'obtenció de títols universitaris oficials realitzats en el campus principal de la Universitat Oberta de Catalunya i vinculats al contracte programa amb el departament competent en matèria d'universitats.
5.1 Preus per la prestació d'ensenyaments conduents a l'obtenció de títols oficials adaptats a l'Espai Europeu d'Educació Superior
5.1.1 Preus per la prestació d'ensenyaments conduents a l'obtenció de títols oficials de grau especificats a l'annex 2 del Decret, distribuïts en dos nivells de coeficient d'estructura docent.
L'import del preu correspon al crèdit per cadascun dels nivells és:
5.1.1.1 Estudis amb coeficient d'estructura docent A.
5.1.1.2 Estudis amb coeficient d'estructura docent B.
5.1.2 Màsters universitaris oficials: El preu per crèdit serà de 34,06 euros.
5.2 Preus per la prestació dels ensenyaments que condueixen a l'obtenció dels títols universitaris oficials de primer cicle, de primer i segon cicle, i només de segon cicle
5.2.1 Llicenciatures en ciències del treball, ciències polítiques i de l'administració, comunicació audiovisual (2n cicle), estudis d'Àsia Oriental (2n cicle), dret, humanitats, investigació i tècniques de mercat (2n cicle), psicopedagogia, filologia catalana, administració i direcció d'empreses, psicologia, documentació, publicitat i relacions públiques (2n cicle), diplomatura en ciències empresarials i diplomatura en turisme: 16,32 euros per crèdit.
5.2.2 Enginyeria en informàtica, enginyeria tècnica en informàtica de gestió, enginyeria tècnica en informàtica de sistemes i enginyeria tècnica de telecomunicació (especialitat telemàtica): 18,22 euros per crèdit.
Preus per serveis acadèmics de caràcter administratiu
-6 Expedició de títols acadèmics
6.1 Títol universitari oficial de graduat/a, diplomat/da, llicenciat/da, arquitecte/a tècnic/a, arquitecte/a, enginyer/a tècnic/a, enginyer/a o mestre, màster universitari (oficial) i de doctor/a amb Suplement Europeu al Títol i duplicat: 218,15 euros.
6.2 Certificat diploma d'estudis avançats del programa de doctorat (suficiència investigadora): 78,55 euros
6.3 Suplement Europeu al Títol: 32,75 euros.
-7 Prova d'aptitud per a l'homologació de títols estrangers
7.1 Prova d'aptitud per a l'homologació de títols estrangers: 152,66 euros.
7.2 L'adaptació curricular que requereixi aquesta prova d'aptitud es valorarà en crèdits per la universitat.
L'estudiant abonarà el preu del crèdit corresponent d'acord amb els imports establerts en aquest Decret.
-8 Homologació d'estudis o títols estrangers
8.1 Estudi d'homologació de títols estrangers d'educació superior a títols de màsters universitaris i doctorats: 218,15 euros.
8.2 Expedició de la credencial acreditativa de la concessió d'homologació dels títols estrangers esmentats a l'apartat anterior: 218,15 euros.
9.1 Gestió d'expedient acadèmic.
9.2 Expedició de certificacions acadèmiques: 27,27 euros.
9.3 Estudis d'expedient acadèmic per a la convalidació, adaptació, transferència i reconeixement de plans d'estudi: 54,54 euros.
9.4 Estudi d'equivalència de títol d'estudis estrangers per a l'accés als estudis de màster o doctorat o sol·licitud d'estudi de la trajectòria acadèmica dels titulats universitaris conforme a sistemes educatius estrangers per a l'accés a estudis de màster o doctorat sense títol homologat: 218,15 euros.
9.5 Trasllat d'expedient acadèmic: 54,54 euros.
9.6 Estudi de documentació i d'expedient acadèmic per a la selecció i assignació, si correspon, en ensenyament de màsters universitaris: 30,21 euros.
9.7 Preparació de documentació per a la legalització dels programes d'assignatures i plans d'estudis universitaris que han de sorgir efectes a l'estranger: 30,00 euros.
Classificació dels estudis en coeficients d'estructura docent dels graus del centres integrats
Ciència política i gestió pública
Ciències empresarials - management
Ciències polítiques i de l'Administració
Criminologia i polítiques públiques de prevenció
Estudis d'anglès i de clàssiques
Estudis de català i de clàssiques
Estudis de francès i de clàssiques
Estudis d'espanyol i de clàssiques
Estudis hispànics: llengua i literatura
Estudis internacionals d'economia i empresa/International Business Economics
Geografia i ordenació del territori
Geografia, ordenació del territori i gestió del medi ambient
Llengua i literatura espanyoles
Llengua i literatura hispàniques
Llengües i literatures modernes
Ciència i tecnologia dels aliments
Ciències i tecnologies de l'edificació
Comunicació i industries culturals
Comunicació i periodisme audiovisuals
Conservació-restauració de béns culturals
Innovació i seguretat alimentària
Estudis amb coeficient d'estructura docent C
Ciències i tecnologies de telecomunicació
Enginyeria agrària i alimentària
Enginyeria agroambiental i del paisatge
Enginyeria de disseny industrial i desenvolupament del producte
Enginyeria de recursos energètics i miners
Enginyeria de sistemes biològics
Enginyeria de sistemes de telecomunicació
Enginyeria de sistemes electrònics
Enginyeria de tecnologia i disseny tèxtil
Enginyeria electrònica de telecomunicació
Enginyeria geomàtica i topografia
Màrqueting i investigació de mercats
Classificació dels estudis en coeficients d'estructura docent dels graus dels centres adscrits
Graus amb coeficient d'estructura docent A
Administració d'empreses i gestió de la innovació
Màrqueting i comunicació digital
Negocis i màrqueting internacionals
Relacions laborals i recursos humans
Graus amb coeficient d'estructura docent B
Aplicacions interactives i videojocs
Ciències culinàries i gastronòmiques
Continguts digitals interactius
Disseny i desenvolupament de videojocs
Graus amb coeficient d'estructura docent C
Ciències de l'activitat física i de l'esport
Enginyeria d'organització industrial
Enginyeria en organització industrial
Enginyeria informàtica de gestió i sistemes d'informació
Pilot d'aviació comercial i operacions aèries
Màsters universitaris oficials que habiliten per a l'exercici d'activitats professionals regulades
Enginyeria de camins, canals i ports
Enginyeria geològica i de mines
Formació del professorat de secundària obligatòria i batxillerat, formació professional i ensenyament d'idiomes
Màsters que disposen de recomanacions acordades pel Ministeri d'Educació, Cultura i Esport per a l'elaboració de les memòries de sol·licitud dels títol oficials
Màsters que donen accés als títols professionals de la marina mercant